ปรีชา ชนะภัย

ปรีชา ชนะภัย หรือที่รู้จักกันในชื่อ เล็ก คาราบาว เป็นนักแสดง นักร้อง นักดนตรี และมือกีตาร์วงคาราบาว และเป็นนักกีตาร์ฝีมือดีคนหนึ่งของเมืองไทย มีความสามารถในการเล่นกีตาร์โดยไม่ใช้ปิ๊ก มีฝีมือการโซโล่กีตาร์อันดับต้น ๆ ของประเทศ รวมทั้งเล่นเครื่องดนตรีได้หลากหลาย เช่น แบนโจ, คีย์บอร์ด , เปียโน , กลอง , ซอ เป็นต้น บทเพลงที่แสดงถึงความสามารถทางดนตรีของเล็กที่เห็นเด่นชัดคือเพลง ขุนเขายะเยือก ซึ่งเป็นเพลงบรรเลงที่มีการโซโล่กีตาร์ยาวนานถึง 5 นาที ในอัลบั้ม หากหัวใจยังรักควาย ในปี พ.ศ. 2538 ที่สมาชิกวงในยุคคลาสสิกไลน์อัพกลับมารวมตัวกันอีกครั้ง หลังจากที่แยกย้ายกันไปทำอัลบั้มเดี่ยวของแต่ละคน
== ประวัติ ==
=== แรกเริ่ม ===
เล็ก คาราบาว เกิดวันที่ 18 เมษายน พ.ศ. 2498 ที่กรุงเทพมหานคร  เล็กจบการศึกษาระดับมัธยมต้นที่โรงเรียนวัดเขมาภิรตาราม และเข้าเรียนระดับอาชีวศึกษาที่โรงเรียนช่างก่อสร้างอุเทนถวาย รุ่นเดียวกับแอ๊ด - ยืนยง โอภากุล และ ชาญชัย ชัยรุ่งเรือง
=== ก่อตั้งวงเพรสซิเดนท์และเข้าร่วมวงคาราบาว ===
เล็กเล่นดนตรีครั้งแรกในแนวเพลงคลาสสิก และเข้าร่วมกับวงเพรสซิเดนท์ เล่นตามห้องอาหารในโรงแรมต่าง ๆ ในตำแหน่งมือกีตาร์ เป็นที่เลื่องลือกันในหมู่นักดนตรีว่า เล่นได้ดี จนกระทั่งแอ๊ดกับวงคาราบาวและวงโฮป ซึ่งเป็นวงแบ็คอัพได้มาเล่นดนตรีในโรงแรมเดียวกัน โดยวงเพรสซิเดนท์เริ่มเล่นก่อน และต่อด้วยคาราบาว แต่เมื่อถึงคิวของวงคาราบาว เล็กได้ขอเพลงที่ทำให้วงคาราบาวและวงโฮป ถูกไล่ออกและตกงานคือเพลง ลุงขี้เมา ในอัลบั้ม ขี้เมา ที่วางแผงเมื่อปี พ.ศ. 2524 ซึ่งเป็นเพลงไทย หลังเล็กที่อยู่ในอาการมึนเมาทราบข่าวก็เข้าไปพังทรัพย์สินในโรงแรมจนแอ๊ดต้องเข้าไปช่วย หลังจากนั้นเล็กจึงต้องชดใช้ความผิดด้วยการเข้าร่วมวงคาราบาว และออกอัลบั้มในชุดที่ 2 ของวง ในชุด แป๊ะขายขวด ในปี พ.ศ. 2525
=== โด่งดัง ===

เมื่อคาราบาวโด่งดังถึงขีดสุดจากอัลบั้ม เมด อิน ไทยแลนด์ ที่สามารถทำยอดขายได้สูงที่สุดในประเทศไทยถึง 5,000,000 ตลับในปี พ.ศ. 2527 เล็กจึงได้แสดงภาพยนตร์เป็นครั้งแรก ในเรื่อง หยุดหัวใจไว้ที่รัก ซึ่งได้บินไปถ่ายทำไกลถึงประเทศญี่ปุ่น โดยรับบทเป็นพระเอกเอง ประกบคู่กับนางเอก อนุสรา จันทรังษี และหลังจากนั้นก็ได้ขึ้นคอนเสิร์ตทำโดยคนไทยซึ่งเป็นคอนเสิร์ตใหญ่ของวงที่สนามเวโลโดรม หัวหมาก ในต้นปี พ.ศ. 2528 ซึ่งคอนเสิร์ตดังกล่าวมีผู้ชมกว่า 60,000 คน และได้แสดงภาพยนตร์เรื่องเสียงเพลงแห่งเสรีภาพ ที่ออกฉายในปีเดียวกันด้วย โดยสมาชิกวงคาราบาวได้ร่วมแสดงกันทุกคน
=== แยกวง ===

เล็กออกอัลบั้มเดี่ยวของตนชุดแรกในปี พ.ศ. 2532 ในช่วงที่วงคาราบาวพักวง ในชื่อชุด ดนตรีที่มีวิญญาณ มีความโดดเด่นและทันสมัยในแนวดนตรีในแบบโพรเกรสซีฟร็อก จึงทำให้ได้รับรางวัลสีสันอะวอร์ดส์ทั้งสาขาศิลปินชายยอดเยี่ยมและอัลบั้มยอดเยี่ยมในปีนั้นด้วย และมีอัลบั้มเดี่ยวออกมาต่อจากนั้นอีก 3 ชุด คือ 1945 นางาซากิ, ภูผาหมอก, เราคนไทย หลังจากนั้น หมี - ขจรศักดิ์ หุตะวัฒนะ ขอเข้าร่วมวงคาราบาวในตำแหน่งกีตาร์โซโล่ เล็กจึงขอลาออกจากวง หลังจากนั้นเล็กมีอัลบั้มของตนเองตามมาอีกหลายชุด เช่น ล. เล็ก, มีดกรีดใจ, ขอทานเจ้าสำราญ, โลกใบนี้ เป็นต้น ก่อนจะกลับมาร่วมวงคาราบาวอีกครั้งตั้งแต่อัลบั้ม อเมริกันอันธพาล ปี พ.ศ. 2541 จนถึงปัจจุบัน
=== ชีวิตส่วนตัวและธุรกิจ ===
ชีวิตส่วนตัว เล็กสมรสกับ ศศิธร ชนะภัย โดยมีบุตรชาย 2 คน ชื่อ ต๊อด และ แฟ้บ (ประกาศิต) โดยบุตรคนแรกเกิดจากภรรยาเก่า และมีกิจการส่วนตัวนอกเหนือจากการเล่นดนตรีคือ ผลิตกีตาร์โปร่งในนามของวงคาราบาว โดยเริ่มผลิตออกมาตั้งแต่ปลายปี พ.ศ. 2547 โดยผลิตออกมา 2 ชุด ใช้ชื่อรุ่นว่า คนเก็บฟืน และ มนต์เพลงคาราบาว และได้ร่วมแสดงภาพยนตร์อีกครั้งในเรื่อง แฟนฉัน ในปี พ.ศ. 2546 ที่โด่งดัง โดยรับบทเป็นพ่อของตัวละครเด็กหญิงในเรื่อง และออกหนังสือที่เกี่ยวกับประสบการณ์การแสดงดนตรีในอเมริกา ในปี พ.ศ. 2545 ชื่อ 135 วัน อเมริกัน อเมริกา และอีกเล่มเกี่ยวกับประสบการณ์การเล่นดนตรีตั้งแต่ยุคแรก ๆ ในปี พ.ศ. 2550 ชื่อ ...เบื้องบนเป็นแผ่นฟ้ากว้าง...
เล็ก คาราบาว มีบุคลิกที่ค่อนข้างเงียบขรึม ไว้หนวดยาวเป็นเอกลักษณ์ของตัวเอง โดยไว้มาตั้งแต่ยังหนุ่ม ปัจจุบัน เล่นเครื่องดนตรีไฟฟ้าน้อยลง โดยมีความสนใจอยู่ที่เครื่องดนตรีพื้นเมืองของภูมิภาคเอเชีย เช่น กู่เจิง, ซออู้ เป็นต้น และติดปิ๊กไว้กับเล็บนิ้วชี้มือขวาตัวเองอย่างถาวร มีกิจกรรมอดิเรกที่ชอบทำ คือ การเข้าห้องครัวทำอาหารด้วยตนเอง
== ผลงาน ==
=== คาราบาว ===
แป๊ะขายขวด (พ.ศ. 2525)
วณิพก (พ.ศ. 2526)
ท.ทหารอดทน (พ.ศ. 2526)
เมด อิน ไทยแลนด์ (พ.ศ. 2527)
อเมริโกย (พ.ศ. 2528)
ประชาธิปไตย (พ.ศ. 2529)
เวลคัม ทู ไทยแลนด์ (พ.ศ. 2530)
ทับหลัง (พ.ศ. 2531)
ห้ามจอดควาย (พ.ศ. 2533)
วิชาแพะ (พ.ศ. 2534)
สัจจะ ๑๐ ประการ (พ.ศ. 2535)
หากหัวใจยังรักควาย (พ.ศ. 2538)
อเมริกันอันธพาล (พ.ศ. 2541)
พออยู่พอกิน (พ.ศ. 2541)
เซียมหล่อตือ หมูสยาม (พ.ศ. 2543)
สาวเบียร์ช้าง (พ.ศ. 2544)
นักสู้ผู้ยิ่งใหญ่ (พ.ศ. 2545)
สามัคคีประเทศไทย (พ.ศ. 2548)
ลูกลุงขี้เมา (พ.ศ. 2550)
=== แอ๊ด คาราบาว ===
เล็กเล่นกีตาร์ในอัลบั้ม กัมพูชา (พ.ศ. 2527)
=== อัลบั้มเดี่ยว ===
ดนตรีที่มีวิญญาณ (พ.ศ. 2532)
1945 นางาซากิ (พ.ศ. 2533)
เราคนไทย (พ.ศ. 2534)
ภูผาหมอก (พ.ศ. 2535)
ไม่ซ้าย ไม่ขวา (พ.ศ. 2537)
ล. เล็ก (พ.ศ. 2538) (มีการเปลี่ยนปกและชื่ออัลบั้มเป็น มีดกรีดใจ (พ.ศ. 2539) พร้อมเพิ่มเพลง มีดกรีดใจ และตัดเพลงทะเลใต้ (บรรเลง) ออกไป)
ขอทานเจ้าสำราญ (พ.ศ. 2539)
ไทย ร้อยเปอร์เซ็นต์ (พ.ศ. 2540)
ร็อคเพื่อชีวิต (พ.ศ. 2542)
ทะเลพลัดพราก (พ.ศ. 2544)
โลกใบนี้ (พ.ศ. 2552)
ไอ้ฟาย 1970 (พ.ศ. 2556)
Lek Carabao The Instrumentals (พ.ศ. 2565)
=== อัลบั้มรวมเพลง ===
15 ปี เล็ก คาราบาว
3 ช่ากีตาร์ควาย
เล็กต้มยำ
เล็กบาวร็อค
โฟล์คบาว (บรรเลง) (พ.ศ. 2548)
โปร่งใส (บรรเลง) (พ.ศ. 2553)
ตัวตน...คนเพื่อชีวิต (พ.ศ. 2554)
60 ปี เล็ก คาราบาว (พ.ศ. 2561)
== ผลงานร่วมกับศิลปินอื่น ==
อัลบั้ม เรา...คนไทย (ร่วมกับ พงษ์สิทธิ์, พงษ์เทพ, หงา, แอ๊ด, เทียรี่, โฮป, มงคล, สีเผือก, สีเทา, ดุก, ฤทธิพร, อี๊ด, กิตติ) (พ.ศ. 2534)
อัลบั้ม ผูกพัน (ร่วมกับ พงษ์สิทธิ์, พงษ์เทพ, หงา, เทียรี่, โฮป, มงคล, สีเผือก, จรัล, ฤทธิพร, นุภาพ, ศุ, คีตาญชลี) (พ.ศ. 2536) - จัดทำขึ้นเพื่อช่วยเหลือเด็กด้อยโอกาส
อัลบั้ม กันและกัน (ร่วมกับ วงอินเดียน) (พ.ศ. 2536)
อัลบั้ม ปลั๊กหลุด (ร่วมกับ พงษ์สิทธิ์ คำภีร์) (พ.ศ. 2536)
อัลบั้ม รวมพลคนเหงา (ร่วมกับ เทียรี่ เมฆวัฒนา) (พ.ศ. 2540)
อัลบั้ม รวมพลคนมันส์ (ร่วมกับ เทียรี่ เมฆวัฒนา) (พ.ศ. 2540)
อัลบั้ม กีตาร์บาว (ร่วมกับ เทียรี่ เมฆวัฒนา) (พ.ศ. 2544)
อัลบั้ม ประวัติศาสตร์ - 12 ขุนพล ฅ. เพื่อชีวิต (ร่วมกับ พงษ์สิทธิ์, พงษ์เทพ, หงา, แอ๊ด, เทียรี่, โฮป, มงคล, สีเผือก, ซูซู, อมตะ) (พ.ศ. 2546)
อัลบั้ม ซับน้ำตาอันดามัน (ร่วมกับ พงษ์สิทธิ์, คาราวาน, ธนิสร์, เนาวรัตน์, แอ๊ด, โฮป, ศุ, นุภาพ, เศก, ณิชา, ทิพย์วัลย์, แจ้, ศรายุทธ, สิบล้อ, แผ่นดิน, คณาคำ) (พ.ศ. 2548) - จัดทำขึ้นเพื่อช่วยเหลือผู้ประสบภัยพิบัติคลื่นยักษ์ สึนามิ 6 จังหวัดภาคใต้
อัลบั้ม ประเทศไทย 2549 (ร่วมกับ แอ๊ด, เทียรี่, ดุก, คณาคำ, มาลีฮวนน่า, แฮมเมอร์, พยัต ภูวิชัย, สิบล้อ, ศุ) (พ.ศ. 2549)
อัลบั้ม หวานใจข้าวเหนียว (ร่วมกับ สีเผือก คนด่านเกวียน) (พ.ศ. 2550)
ร่วมร้องเพลง พ่อแม่กลับบ้านหน่อย - เสก โลโซ ในอัลบั้มชุด ใหม่ (พ.ศ. 2553)
อัลบั้ม เรื่องเล่า นี่แหละทางรอด โดย สัญญลักษณ์ เทียมถนอน (ร่วมกับ พงษ์สิทธิ์, สีเผือก, อัสนี, โฮป, พงษ์เทพ, แหลม, กิตติ) (พ.ศ. 2553) - จัดทำโดย บริษัท ปตท. จำกัด
ร่วมร้องเพลง ฝ่าฝัน (ร่วมกับ พงษ์สิทธิ์, หงา, มงคล, ไก่, คีตาญชลี) ในอัลบั้มชุด แสงดาวแห่งศรัทธา (พ.ศ. 2553) - จัดทำขึ้นเพื่อมูลนิธิ มิตรภาพบำบัด เป็นมูลนิธิที่ทำหน้าที่สืบสานเจตนารมณ์ในการสร้างเครือข่ายจิตอาสา
อัลบั้ม หนึ่งก้าว ๖๐ เพื่อนพ้องร้องเพลงพงษ์เทพ (ร่วมกับ พงษ์เทพ, พงษ์สิทธิ์, หงา, มงคล, แอ๊ด, เขียว, เทียรี่, สีเผือก, โฮป, หิน เหล็ก ไฟ, ศุ) (พ.ศ. 2557)
อัลบั้ม 20 ปี โลโซ เราและนาย (ร่วมกับ เสก, พงษ์สิทธิ์, มอส, อำพล, แอ๊ด, เทียรี่, พงษ์เทพ, หงา, หิน เหล็ก ไฟ, ติ๊ก, นากา, แบล็คเฮด) (พ.ศ. 2559)
อัลบั้ม เอฟซีลุงพล (ร่วมกับ เบอนัวต์ & แดนเซอร์, หงา, แอ๊ด, พงษ์เทพ, เทียรี่, ไชย์พล, โฮป, สีเผือก, สันต์, ฤทธิพร, บ่าวบ้านภู, ไนท์กี้, พ่อศรม้า, แก้ว, ศุ, อ๊ะ, ระพินทร์, จ่าหลอย) (พ.ศ. 2563) - จัดทำขึ้นเพื่อกล่าวขอขอบคุณลุงพล
=== อัลบั้มรวมเพลงร่วมกับศิลปินอื่น ===
ร้าว เพลงชีวิต Vol.1 (2539)
กร้าว เพลงชีวิต Vol.1 (2539)
ตนเพลง รวมยอดเพลงเพื่อชีวิต 1-2 (2539)
M-16 NUMBER 1-2 (2539)
M-16 Promotion only (2539)
marching melody 1996 (2539)
=== คอนเสิร์ต ===
คอนเสิร์ต ปิด-เปิด สัญญา (7 พฤศจิกายน 2535)
อคูสติกคอนเสิร์ต อันปลั๊ก (ปลั๊กหลุด) ร่วมกับ พงษ์สิทธิ์ คำภีร์ (สิงหาคม 2536)
กระทิง คอนเสิร์ต เขาใหญ่ (23 ตุลาคม 2536)
อคูสติกคอนเสิร์ต ดนตรี กลางแจ้ง ผ้าแดง และคำภีร์ (25 พฤศจิกายน 2537)
คอนเสิร์ต The Duet เพื่อชีวิต of Love (22 พฤศจิกายน 2546)
คอนเสิร์ต 19 เข้า 20 "เสือออกลาย" (22 กรกฎาคม 2549)
เอ็กซ์คลูซีฟคอนเสิร์ต ทุ่งฝันตะวันรอน (24 กันยายน 2549)
คอนเสิร์ต GREEN CONCERT # 10 The Lost Love Songs บทเพลงที่หายไป (28 - 29 กันยายน 2550)
คอนเสิร์ต ฮักเสี่ยว (22 พฤศจิกายน 2551)
คอนเสิร์ต อยู่อย่างสิงห์ (20 เมษายน 2553)
คอนเสิร์ต 25 ปี พงษ์สิทธิ์ คำภีร์ (มีหวัง) (31 มีนาคม 2556)
คอนเสิร์ต จุดประกาย คอนเสิร์ต ซีรีส์ # 51 ตอน "วันวานไม่มีเขา วันนี้ไม่มีเรา" (7 เมษายน 2556)
อคูสติกคอนเสิร์ต ปลั๊กหลุด 2 (สดใส... ไม่อึกทึก) ร่วมกับ พงษ์สิทธิ์ คำภีร์ (8 กันยายน 2556)
คอนเสิร์ต GREEN CONCERT #18 THE LOST LOVE SONGS ร้อยเพลงรัก..ที่หายไป (29 - 30 สิงหาคม 2558)
คอนเสิร์ต The Duet เพื่อชีวิต Concert (23 มกราคม 2560)
คอนเสิร์ต 30 ปี คำภีร์ (7 พฤษภาคม 2560)
คอนเสิร์ต คำภีร์ 30 ปี แกเพื่อนฉัน (9 กันยายน 2560)
คอนเสิร์ต รำลึก มงคล อุทก (18 กันยายน 2561)
คอนเสิร์ต 35 ปี คำภีร์... ถึงเพื่อน (18 กุมภาพันธ์ 2566)
=== ชิงเกี้ล ===
ถามหน่อย (2563)
=== ศิลปินรับเชิญในอัลบั้ม ===
โคโปรดิวเซอร์, เล่นกีตาร์, พิณจีน ในอัลบั้ม เดี่ยว ของ พงษ์เทพ กระโดนชำนาญ (2528)
เล่นกีตาร์ไฟฟ้าในอัลบั้ม รวมเพลงจากชุด 1, 2, 3, 4 ของ พงษ์เทพ กระโดนชำนาญ (2530)
เล่นกีตาร์ในเพลง ก้อนเกลือ ในอัลบั้ม อานนท์ ของ คาราวาน (2531)
เล่นกีตาร์และนักร้องรับเชิญในเพลง อยู่บนดิน, กีตาร์ในเพลง ถามยาย ในอัลบั้ม เสือตัวที่ 11 ของ พงษ์สิทธิ์ คำภีร์ (2533)
เล่นกีตาร์ในอัลบั้ม ลุงไม้ไทย ของ หงา คาราวาน (2533)
เล่นโซโล่กีตาร์ในเพลง มันมันดี ในอัลบั้ม มันมันดี ของ โฮป (2533)
เล่นอคูสติกกีตาร์ในเพลง อยู่คนเดียว ในอัลบั้ม บันทึกการเดินทาง ของ พงษ์สิทธิ์ คำภีร์ (2534)
เล่นกีตาร์ในเพลง รถติด, นักร้องรับเชิญในเพลง ขุนเขา สายธาร ในอัลบั้ม ซานตานอย ของ น้อย ซานตานอย (2534)
เล่นกีตาร์ในเพลง กิน ในอัลบั้ม โอ้ย..ชีวิต ของ มงคล อุทก (2534)
เล่นแบนโจ ในเพลง นักแสวงหา, โซโล่กีตาร์และนักร้องรับเชิญในเพลง มาตามสัญญา, โซโล่กีตาร์ในเพลง สุดใจ, ยอดชาย ในอัลบั้ม มาตามสัญญา ของ พงษ์สิทธิ์ คำภีร์ (2535)
เล่นสไลด์กีตาร์ ในเพลง ดุ่ย ดุ่ย ในอัลบั้ม โฟล์ค ของ ฤทธิพร อินสว่าง (2535)
เล่นโซโล่กีตาร์ในเพลง สุขสบาย ในอัลบั้ม สิงห์รายวัน ของ มงคล อุทก (2535)
เล่นกีตาร์สายในเพลง เพื่อใคร ในอัลบั้ม เจ้าดอกทิชชู่ ของ เศก ศักดิ์สิทธิ์ (2535)
เล่นกีตาร์ในอัลบั้ม พฤษภา ของ แอ๊ด คาราบาว และ ยิ่งยง โอภากุล (2535)
เล่นโซโล่กีตาร์ในเพลง มัดรวมกัน ในอัลบั้ม ฉันจะรักเธอ ของ โฮป (2539)
เล่นโซโล่กีตาร์ในเพลง หมอกควัน ในอัลบั้ม เส้นทางสายเก่า ของ พงษ์สิทธิ์ คำภีร์ (2539)
เล่นกีตาร์ในเพลง พระทอง พระนาค และ ปลาแดก ในอัลบั้ม คำนึงถึงบ้าน ของ พงษ์สิทธิ์ คำภีร์ (2540)
เป็นนักร้องคอรัสในเพลง พระเจ้าหัวฟู, เล่นพิณและนักร้องรับเชิญในเพลง พิณ พนมไพร, อคูสติกกีตาร์และนักร้องรับเชิญในเพลง ช่างมันฉันไม่แคร์ ในอัลบั้มพิเศษ พระเจ้าหัวฟู ของ พงษ์สิทธิ์ คำภีร์ (2564)
=== ผลงานละคร / ภาพยนตร์ ===
ภาพยนตร์ ปล. ผมรักคุณ รับเชิญ พร้อมกับวงคาราบาว (พ.ศ. 2527)
ภาพยนตร์ หยุดหัวใจไว้ที่รัก (พ.ศ. 2527) รับบท เล็ก
ภาพยนตร์ เสียงเพลงแห่งเสรีภาพ (พ.ศ. 2528) รับบท เล็ก
ภาพยนตร์ แฟนฉัน (พ.ศ. 2546) รับบท สมัย (พ่อของน้อยหน่า)
ละคร หมอผีไซเบอร์ รับเชิญ (พ.ศ. 2546)
ภาพยนตร์ เสียงเท่าฟ้าหน้าเท่ากลอง (พ.ศ. 2554 - ภาพยนตร์อิสระ) รับบท เล็ก
ภาพยนตร์ ยังบาว (พ.ศ. 2556) รับบท เล็ก
ภาพยนตร์ บอดี้การ์ดหน้าหัก (พ.ศ. 2562) รับบท เล็ก
=== งานเขียน ===
135 วัน อเมริกัน อเมริกา (พ.ศ. 2545)
เบื้องบนเป็นแผ่นฟ้ากว้าง (พ.ศ. 2550)
เล็ก 'บาว เข้าครัว (พ.ศ. 2552)
== กีตาร์ที่เล็กใช้อยู่ในปัจจุบัน ==
กีตาร์ไฟฟ้า Carabao รุ่น Lekplorer
Gibson Explorer
Gibson J-180
Carabao GW345
Carabao GW 1290
Carabao CST-RBW-30Ann-Rainbow Limited
Carabao MP2-SN-N
== รางวัล ==
สีสันอะวอร์ดส์ ครั้งที่ 2 ประจำปี พ.ศ. 2532 ศิลปินชายเดี่ยวยอดเยี่ยม จากอัลบั้ม "ดนตรีที่มีวิญญาณ"
== ผลงานพิธีกร ==
 ออนไลน์ 
พ.ศ. 2564 : ล้อมวงเล่า EP.1 ทางช่อง YouTuber:Carabao Official
พ.ศ. 2564 : ล้อมวงเล่า EP.2 ทางช่อง YouTuber:Carabao Official
== ดูเพิ่ม ==
คาราบาว
== อ้างอิง ==
นักร้องชายชาวไทย
นักดนตรีเพื่อชีวิต
นักกีตาร์ชาวไทย
นักแสดงชายชาวไทย
ยูทูบเบอร์ชาวไทย
คาราบาว
บุคคลจากโรงเรียนวัดเขมาภิรตาราม
บุคคลจากมหาวิทยาลัยเทคโนโลยีราชมงคลตะวันออก
บุคคลจากกรุงเทพมหานคร‎‎